CELEX: 32013R0953
Language: el
Date: 2013-09-26 00:00:00
Title: Κανονισμός (ΕΕ) αριθ. 953/2013 του Συμβουλίου, της 26ης Σεπτεμβρίου 2013 , για την τροποποίηση του παραρτήματος I του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο

5.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 263/4
            
         ΚΑΝΟΝΙΣΜΌΣ (ΕΕ) αριθ. 953/2013 ΤΟΥ ΣΥΜΒΟΥΛΊΟΥ
   της 26ης Σεπτεμβρίου 2013
   για την τροποποίηση του παραρτήματος I του κανονισμού (ΕΟΚ) αριθ. 2658/87 για τη δασμολογική και στατιστική ονοματολογία και το κοινό δασμολόγιο
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Η διάκριση ΕΣ 852851 του παραρτήματος I του κανονισμού (ΕΟΚ) αριθ. 2658/87 του Συμβουλίου (1) περιλαμβάνει οθόνες απεικόνισης, εκτός από τις οθόνες απεικόνισης με σωλήνα καθοδικών ακτινών (CRT), του τύπου που χρησιμοποιείται αποκλειστικά ή κυρίως με σύστημα αυτόματης επεξεργασίας πληροφοριών της κλάσης 8471. Οι οθόνες απεικόνισης «άλλες εκτός από εκείνες του τύπου που προορίζεται να χρησιμοποιηθεί αποκλειστικά ή κυρίως με αυτόματη μηχανή επεξεργασίας πληροφοριών της κλάσης 8471» κατατάσσονται στη διάκριση ΕΣ 852859.
            
         
               (2)
            
            
               Σύμφωνα με την πάγια νομολογία του Δικαστηρίου της Ευρωπαϊκής Ένωσης (2), η κατάταξη των οθονών απεικόνισης είτε στη διάκριση ΕΣ 852851 είτε στη διάκριση 852859 πρέπει να βασίζεται σε συνολική αξιολόγηση των αντικειμενικών χαρακτηριστικών και ιδιοτήτων κάθε συγκεκριμένης οθόνης.
            
         
               (3)
            
            
               Λόγω της σύγκλισης των ψηφιακών τεχνολογιών είναι πλέον ιδιαίτερα δύσκολο να προσδιοριστεί, μόνο βάσει των τεχνικών χαρακτηριστικών, αν μια συγκεκριμένη οθόνη απεικόνισης είναι ή δεν είναι του τύπου που χρησιμοποιείται αποκλειστικά ή κυρίως με συστήματα αυτόματης επεξεργασίας πληροφοριών της κλάσης 8471. Ειδικότερα, η εξασφάλιση της ορθής και ομοιόμορφης κατάταξης των επίπεδων οθονών που έχουν τη δυνατότητα να απεικονίζουν, με αποδεκτό επίπεδο λειτουργικότητας, σήματα τόσο από συστήματα αυτόματης επεξεργασίας πληροφοριών όσο και από άλλες πηγές έχει καταστεί τεχνικώς αδύνατη.
            
         
               (4)
            
            
               Για την εξασφάλιση της ορθολογικής ανάπτυξης της παραγωγής και της αύξησης της κατανάλωσης στην επικράτεια της ΕΕ, καθώς και για την προώθηση των εμπορικών συναλλαγών μεταξύ κρατών μελών και τρίτων χωρών, είναι προς το συμφέρον τόσο των καταναλωτών όσο και της βιομηχανίας της Ένωσης να χορηγηθεί δασμολογική ατέλεια για τις εν λόγω οθόνες απεικόνισης.
            
         
               (5)
            
            
               Ως εκ τούτου, το παράρτημα I του κανονισμού (ΕΟΚ) αριθ. 2658/87 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Το παράρτημα I του κανονισμού (ΕΟΚ) αριθ. 2658/87 τροποποιείται σύμφωνα με το παράρτημα του παρόντος κανονισμού.
   2.   Οι τροποποιήσεις των διακρίσεων της ΣΟ που προβλέπονται στον παρόντα κανονισμό εφαρμόζονται ως διακρίσεις TARIC μέχρι τις 31 Δεκεμβρίου 2013.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Σεπτεμβρίου 2013.
      
         
            Για το Συμβούλιο
         
         
            Ο Πρόεδρος
         
         E. GUSTAS
      
   
   
      (1)  Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256 της 7.9.1987, σ. 1).
   
      (2)  Απόφαση του Δικαστηρίου της 19ης Φεβρουαρίου 2009 στην υπόθεση C-376/07 Staatssecretaris van Financiën κατά Kamino Intarnational Logistics BV (Συλλογή 2009 σ. Ι-1167).
   
      ΠΑΡΑΡΤΗΜΑ
      Στο παράρτημα I δεύτερο μέρος, τμήμα XVI, κεφάλαιο 85 του κανονισμού (ΕΟΚ) αριθ. 2658/87, οι σειρές των κωδικών ΣΟ 8528 59, 8528 59 10, 8528 59 40 και 8528 59 80 αντικαθίστανται από το ακόλουθο κείμενο:
      
         
                     «8528 59
                  
                  
                     – – Άλλες:
                  
                  
                      
                  
                  
                      
                  
               
                      
                  
                  
                     – – – Επίπεδες οθόνες που έχουν τη δυνατότητα να απεικονίζουν σήματα από αυτόματες μηχανές επεξεργασίας πληροφοριών με αποδεκτό επίπεδο λειτουργικότητας:
                  
                  
                      
                  
                  
                      
                  
               
                     8528 59 20 (1)
                     
                  
                  
                     – – – – Μονόχρωμες
                  
                  
                     14 (5)
                     
                  
                  
                     p/st
                  
               
                      
                  
                  
                     – – – – Έγχρωμες:
                  
                  
                      
                  
                  
                      
                  
               
                     8528 59 31 (2)
                     
                  
                  
                     – – – – – Με οθόνη τεχνολογίας υγρών κρυστάλλων (LCD)
                  
                  
                     14 (5)
                     
                  
                  
                     p/st
                  
               
                     8528 59 39 (3)
                     
                  
                  
                     – – – – – Άλλες
                  
                  
                     14 (5)
                     
                  
                  
                     p/st
                  
               
                     8528 59 70 (4)
                     
                  
                  
                     – – – Άλλες
                  
                  
                     14
                  
                  
                     p/st
                  
               
      
         (1)  Κωδικός TARIC 8528591020
      
         (2)  Κωδικός TARIC 8528594091
      
         (3)  Κωδικός TARIC 8528598091
      
         (4)  Κωδικοί TARIC 8528591090, 8528594099 και 8528598099
      
         (5)  Αυτόνομος δασμός: Ατελώς»